સ્મિથને જ્યારે પુણેનો કેપ્ટન બનાવવામાં આવ્યો ત્યારે સ્મિથ એ વાતને સારી રીતે સમજતો હતો કે ટીમમાં ધોનીની હાજરી કેટલી મહત્ત્વની છે. દરેક મેચમાં તે ધોની પાસેથી સલાહ-સૂચન લેતો નજરે પડ્યો હતો. થોડા દિવસ પહેલાં ધોનીના ફોર્મ અંગે સ્મિથને સવાલ પૂછવામાં આવ્યો ત્યારે સ્મિથે સ્પષ્ટપણે કહ્યું હતું કે, ”ધોની એક અદ્ભુત ખેલાડી છે અને મોટી મેચમાં તે જરૂર કામ આવે છે.” સ્મિથના આ શબ્દો મુંબઈ સામેની ક્વોલિફાયર મેચમાં જ ધોનીએ સાચા પાડી દીધા.